Yurendell de Caster

Yurendell Eithel Damian de Caster (☆ 26 di sèptèmber 1979 na Willemstad), ta un pelotero yu di Kòrsou. E ta hunga prinsipalmente riba posishon di tersera base i a hunga un temporada den Major League Baseball pa Pittsburgh Pirates. E ta hunga ku man drechi.

 Bida i karera 
Yurendell de Caster a nase den bario di Brievengat komo yu di Eithel de Caster i Micheline Heyliger. Su tata tabata hunga beisbòl i su mama sòftbòl. El a kuminsa praktiká e deporte ku sinku aña.Sapna Pathak, 20 questions with Yurendell de Caster, MiLB.com (2 di mei 2006) Su karera den beisbòl a inisia hungando pa Santa Maria Pirates durante e kampeonato di Antia Hulandes. Na 1996 el a firma ku Tampa Bay Devil Rays i a hunga pa e klup den e torneo di Republika Dominikano. Na desèmber 2000 el a traslada pa Pittsburgh Pirates, unda el a hunga den liga menor te 2006, ora el a haya tres oportunidat pa sali den Major League Baseball (MLB). Aki e no a hasi sufisiente impreshon. Na novèmber 2007 e ta kambia pa Washington Nationals, hungando aki tambe den liga menor.

Na 2009 de Caster tabata milita pa Scranton-Wilkes Barre Yankees (Triple A) i na 2010 pa Broncos de Reynosa (Triple A liga mehikano). For di temporada 2012/13 den e liga profeshonal di beisbòl nikaragwense, el a milita pa Tigres del Chinandega i a gana Triple Korona ora el a bati .417 i a yega 13 homeruns i 56 RBI.Erick Martinez, 
  Yurendell de Caster se siente en deuda, El Nuevo Diario (8 di yanüari 2016)

De Caster a regresa Winnipeg na 2013 i e kaba e aña ku Acereros de Monclova. Den e dos ekipo kombiná el a bati .315 averahe den 94 wega, inkluyendo 13 homeruns, 64 RBI, i 171 base total.

Bèk na Kòrsou e ta djòin e ekipo Wildcats na 2018, partisipando den e kampeonato nashonal. Aktualmente e ta entrenadó na The Baseball Academy Curaçao.Koen Greven, Honkbaldromen op Curacao, NRC (4 di mei 2023)

 Tim di Reino 
Desde 2003 de Caster ta forma parti di e tim nashonal di beisbòl hulandes. Huntu ku e tim el a bira kampeon di e kampeonato oropeo na 2003, 2007, 2014 i 2016. El a hunga na Weganan olímpiko di zomer di 2004 na Atenas, unda e tabata un di e tres pelotero den tim hulandes ku a bati tres homeruns. De Caster tambe a wòrdu selekshoná pa e Weganan olímpiko di zomer di 2008 na Bejing. El a partisipa den kuater edishon di World Baseball Classic.Rogier van Zon, Yrendell de Caster naar Wildcats, honkbalsoftbal.nl (6 di mart 2018) Na 2017 el a yega na 100 wega ofisial hungá den tim di reino, pa kual el a risibí rekonosimentu di e bond hulandes KNBSB. Den 2019 el a hunga den kampeonato oropeo i den e torneo klasifikatorio pa Afrika/Oropa 2020 na Italia. 

Category:Hende
Category:Beisbolista
Category:Kòrsou
Category:Atleta Olimpico